**«Аманкелді атындағы №19 жалпы орта мектебі» коммуналдық мемлекеттік мекемесі**

**Педагог- психолог: Мырзалиева Жансұлу**

**Бастауыш сынып  оқушыларына арналған [тренинг жаттығулар](https://melimde.com/psihologiyali-trening-tairibi-streske-arsi-jattifular.html)**

Жаңа заман  талабы жеке тұлғаны дамыту мен танымдық ауқымын кеңейту деңгейінде әр түрлі  технологияларды және әдістерді қолдануды қажет етеді. Бастауыш сынып сатысында бала педагогикалық экологияны сақтаған, жағымды микроахуалда, табысқа жетуін қамтамасыз ететін жағдайда тәрбиеленгені жөн.

Оқушының  қабілеттілігінің дамуы белсенді еңбек  пен оқу үрдісінде игеріледі. Бала- шығармашылықтың қайнар көзі. Табиғаттың берген сыйы. Ендеше, балалардың [шығармашылығын дамыту](https://melimde.com/ajbergenov-elemi-atti-oblisti-edebi-oner-bejgesi-bajau-masati.html), белсенділігін, іскерлігін арттыру мақсатында жүргізілетін жаттығу-тренингтер.  
**1. «Бәріміз бірге».**  
 **Мақсаты**: балалардың бір-бірімен байланыс орнатуға үйрету, серіктесінің қозғалыс темпіне ыңғайлану.

Жаттығудың  жүргізілуі: балалар жұппен тұрып допты бірге ұстайды(әр бала допты екі қолымен ұстауы тиіс). Жетекшінің белгісінен кейін балалар бір уақытта отыруға допты қолдарынан түсіріп алмай бөлме ішінде жүруі, секіруі қажет. Ең бастысы, бірге әрекет жасап допты түсіріп алмау.

**2. «Керісіншелер елі».**  
**Мақсаты:** Ойша әрекет ету қабілетін жаттықтыру.

Жаттығудың  жүргізілуі: балалар шеңбер бойына отырады. Жетекші үш [әріптен тұратын сөзді айтып](https://melimde.com/bastauish-sinip-oushilarina-arnalfan-trening-kerisinsheler-eli.html), допты лақтырады. Допты ұстаған ойыншы әріптерді кері атайды (күн-нүк, көз-зөк, сан-нас). Аударылған сөздердің мағынасы болмауы мүмкін. Ойынның күрделенуі сөздің ұзақтығына байланысты.

**3. «Ормандағы ағаштар» ойыны.**  
  
**Мақсаты:** Балаларға қозғалуға, демалуға мүмкіндік беру. Музыка ойналады.

Мәтін: Сендер ағашқа айналуға дайынсыңдар ма?

Бір-біріңнің артына тұрыңдар. Орманда күн шығып  барлық ағаштар оған жапырақтарын жайып  қарап тұрды. Күнге әрбір жапырағы жылыну үшін жоғары-жоғары созылды. Саусақ-жапырақтар күннің астында билеп тұрды. Кенеттен қатты жел тұрып, талдарды жан-жаққа шайқай бастады. Бірақ талдың [тамырлары тереңге кеткен](https://melimde.com/6v01303--bastauishta-bilim-beru-aparatti-kommunikaciyali-tehno.html), олар жәй ғана тербеледі. Желдің артынан жаңбыр жауып, талдар алғашқы жауын тамшыларын сезінді.

Алдыңғы тұрған баланың арқасын саусақтарыңмен жауын тамшыларындай тырсылдатады. Кәдімгі майда жаңбыр жауып тұрғандай қимыл жеңіл болу қажет.

Жауын одан әрі күшейіп қатты жауа бастады... Талдар бір-біріне жанашырлық білдіріп жаңбырдың қатты соққысынан қорғапр, сипалай бастады. Көп ұзамай көкжиектен күн көрініп, талдар қуанды, олар өздеріндегі артық жауын тамшыларын сілкіп тастады. [Өздерін сенімді](https://melimde.com/bafdarlamasi-jospar-azastan-b-eriktileri-bafdarlamasini-belsen.html), сергек, тап-таза сезініп қалады.  
  
**4. "Ондай  болуы мүмкін емес"**

Қазақ халқының салт-дәстүрінде өтірікшілер сайысы ең  тараған шығармашылықтың түрі болған. Сол  өнердің элементтерін бастауыш сынып оқушыларының қиялын дамытуға кеңінен пайдалануға болады.

Топтағы оқушылардың  біреуі ешқандай болуы мүмкін емес өтірік нәрсені айтады: ақиқатта болмайтын  заттар, олармен болған оқиғаларды, болуы  мүмкін емес табиғат құбылыстары мен ол [жағдайдағы өзінің әрекеттері](https://melimde.com/moj-1-tairibi-v3.html), табиғатта кездеспейтін жануарлар және олардың хикаялары туралы оқиғаларды айтып береді. Бес өтірік сюжетті қатарынан қисынын келтіріп айтып берген кезде ешкім "ондай болуы мүмкін емес" деп айтпаса, сол ұтады. Олардың барлығы мараппатталады.  
  
**5. "Егер  осылай болса..."**

Балалардың  біреуі фантастикалық жағдайды ойлап  табады, ал басқалары оның шешімін  табуы керек. Мысалы:

- егер әр адам труғаннан бастап барлық басқа адамдардың ойлаған [ойларын оқуға қабілеті болса](https://melimde.com/konverttegi-sratar.html), онда Жердегі өмір қалай өзгерер еді?

- егер жер бетіндегі адамдардың әрқайсысы өзіне ғана түсінікті тілде ғанасөйлейтін болса, онда Жердегі өмір қалай өзгерер еді?

- егер жануарлар тілін адамдар түсіне [алатын болса](https://melimde.com/teksergen-sidikova-a-n.html), онда Жердегі өмір қалай өзгерер еді?

- егер адамдар [құс сияқты ұша алатын болса](https://melimde.com/oilim-metindi-oi-tapsirmalardi-orinda.html), онда Жердегі өмір қалай өзгерер еді?

- егер оймен барлық өсімдіктер өмірін басқаруға болатын болса, онда Жердегі өмір қалай өзгерер еді?

- егер адамдар жер астында өмір сүре алатын болса, онда Жердегі өмір қалай өзгерер еді?

- егер адамдар су астында өмір сүре алатын болса, онда Жердегі өмір қалай өзгерер еді? т.с.с.

Фантазиялық әңгімелерге үлесін қосқандардың барлығы марапатталынады.

**6. "Сиқырлы  қалам"**

Жаттығуды жүргізу  үшін қалам мен қағаз керек. Жүргізуші  барлық қатысушыларға жаттығуды орындау шартын түсіндіреді. Ойынға қатысушы қаламды қолына алмастан, оны төрт түрлі бұйрық беріп ("Жоғары!", "Төмен!", "Оңға!", "Солға!" деген бұйрықтар беріледі.) қашықтықтан басқарып отырады. Бұйрық бойынша қалам қағаз бетімен жоғары, төмен, оңға, [солға жылжып](https://melimde.com/boj-tapsirmasi-azirgi-aza-grafikasi-men-orfografiyasindafi-iin.html), сынық сызықтар ретінде із қалдырады. Қаламның барлық қадымдары бірдей болуы керек.

Жаттығуды орындаудың бастапқы кезеңінде ойынға қатысушылар  кезекпен бұйрық береді, ал жүргізуші  қаламға ол бұйрықтарды орындауға "көмектеседі". барлық қатысушылар ойын ережесін меңгергеніне жүргізушінің көзі жеткеннен соң балаларға тапсырманы қиялымен орындау тапсырылады. Өздерінің ойындағы қаламдарымен көз алдына елестеткен қағазға жорамалдағы сызықтарды түсіру үшін қатысушылар бірінен кейін бірі қаламға бұйрық беріп отырады. Ең бірінші қарапайым фигуралар (квадрат,үшбұрыш т.с.с.) салынады. Кімнің бұйрық беретіні отырған ретімен шеңбер бойынша анықталады.  
 Ешкім ешкіммен қандай фигура салатыны туралы алдын  ала келіспейтіні туралы жүргізуші ойынға қатысып отырған балаларға түсіндіріп береді. Сондықтан қатысушылардың барлығы өзінен бұрынғылардың бұйрықтарын зейін салып тыңдап отыруы керек. Біртіндеп салған фигуралары күрделі бола бастайды.